paragraph_text: Minut srca mog akustična je kompilacija hrvatske pop pjevačice Jelene Rozge. Objavljena je 14. studenoga 2022. godine u izdanju Croatia Recordsa i Tonike. Album se sastoji od akustičnih obrada 19 pjesama snimljenih u razdoblju dok je Jelena bila pjevačica grupe Magazin te tokom samostalne karijere, kao i obrada pjesama Rano od Minee i Ti si želja mog života. Producent albuma je Srđan Sekulović – Skansi. Kompilacija je u fizičkom izdanju objavljena 5. prosinca.